BBC Hausa - News - Mutane dubu ashirin sun bace a rikicin Syria
Mutane dubu ashirin sun bace a rikicin Syria
An sabunta: 18 ga Oktoba, 2012 - An wallafa a 07:04 GMT
Kungiyoyin kare hakkin bil'adama a kasar Syria sun ce akalla mutane dubu ashirin da takwas ne aka nemesu aka rasa tun lokacin da aka fara zanga zangar nuna adawa da gwamnatin shugaba Bashar Al Assad kimanin shekara daya da rabi.
Kungiyoyin sun bayyana cewa suna da sunayen mutane dubu goma sha takwas da suka bace, kana kuma suna da labarin karin wasu mutane dubu goma da suma aka nemesu aka rasa.
Kungiyar Avaaz dake fafutika a shafin Internet ta ce gwamnatin Syriar na amfani da dabaru daban-daban na kawadda masu fafutika da 'yan tawaye tare kuma da razana jama'a don kwantar da adawar da ake nuna mata.
Mutane da dama sun hallaka sanadiyyar artabun da ake yi tsakanin 'yan tawaye da kuma dakarun gwamnatin Syria.
Syria na amfani da bama-bamai masu 'ya'ya kan fararen hula- Human Rights Watch
14 Oktoba, 2012
Syria ta saka takunkumi kan jiragen fasinjan kasar Turkiyya
Asibitin birnin Aleppo ya sha lugudan wuta
12 Oktoba, 2012
Sauyi a kasashen Larabawa,